Saya mau tau Kaedah rakaman dari Bunyi stereofonik. Jelaskan dalam bahasa melayu

Untuk ini, dua batang mikrofon searah terletak di tempat yang sama, menghala satu sama lain pada sudut antara 90° dan 135° (lihat juga "The Stereophonic Zoom" oleh Michael Williams). Kesan stereo dicapai melalui perbezaan dalam tahap tekanan bunyi antara kedua-dua mikrofon tersebut. Perbezaan dalam tahap 18 dB (16 hingga 20 dB) diperlukan untuk memperdengarkan arah pembesar suara. Disebabkan tiadanya perbezaan dalam ketaksaan masa tiba/fasa, maka sifat sonik dalam rakaman X-Y kekurangan penghayatan ruang dan kedalaman berbanding dengan rakaman bersedia A-B. Apabila dua batang mikrofon berbentuk angka lapan digunakan, bersemuka ±45° berhubungan dengan punca bunyi, maka persediaan X-Y menjadi "Blumlein Pair." Imej sonik yang dihasilkan adalah realistik, seakan-akan "hologram". (Lihat juga keamatan akustik).

Teknik A-B: stereofoni masa tiba

Ini menggunakan dua batang mikrofon semua hala yang disusun selari dan dijarakkan sesama sendiri, merakam maklumat stereo pada masa ketibaan bunyi serta beberapa maklumat perbezaan tahap (amplitud), khususnya jika cukup dekat dengan punca bunyi. Pada jarak kira-kira 60 cm (0.6 m), masa lengah (perbezaan masa tiba) bagi isyarat mencapai mikrofon pertama dan disusuli mikrofon yang satu lagi di tepi adalah kira-kira 1.5 milisaat (1 hingga 2 milisaar). Jika jarak antara kedua-dua mikrofon tersebut dijauhkan lagi, maka sudut penerimaannya berkurangan. Pada jarak 70 cm, adalah lebih kurang bersamaan dengan sudut penerimaan sediaan ORTF hampir sekena.

Teknik ini boleh menghasilkan keluaran fasa apabila isyarat stereo diadunkan menjadi mono.

Teknik M/S: stereofoni Tengah/Sisi (Mid/Side)

Teknik sekenaan ini menggunakan sebatang mikrofon dwiarah yang menghala ke sisi dan sebatang lagi mikrofon (biasanya sejenis kardioid, meskipun Alan Blumlein melukis penggunaan transduser semua hala dalam paten asalnya) menghala ke punca bunyi pada sudut 90°. Saluran kini dan kanan dihasilkan melalui matriks yang ringkas, iaitu Kiri = Tengah + Sisi; Kanan = Tengah − Sisi (isyarat sisi yang terbalik kekutuban). Tatarajah ini menghasilkan isyarat yang serasi mono sekali, dan jika isyarat Tengah dan Sisi dirakam (bukannya Kiri dan Kanan yang dimatrikskan), maka lebar stereo boleh diolah setelah rakaman dijalankan, menjadikannya berguna khususnya untuk projek berasaskan perfileman.

Teknik hampir sekena: stereofoni campuran

Teknik-teknik ini menggabungkan prinsip-prinsip teknik A-B dan X-Y (pasangan sekena). Contohnya, teknik stereo ORTF dari Office de Radiodiffusion Télévision Française (Pejabat Penyiaran Radio dan Televisyen Perancis, Radio France) memerlukan sepasang mikrofon kardioid diletakkan 17 cm dari satu sama lain pada jumlah sudut 110° antara kedua-dua mikrofon tersebut, maka menghasilkan sudut penerimaan stereofonik 96° (Sudut Rakaman Stereo [Stereo Recording Angle], SRA). Dalam teknik stereo NOS dari Nederlandse Omroep Stichting (Radio Belanda), jumlah sudut antara mikrofon adalah 90° dan jarak antaranya ialah 30 cm, untuk merakam maklumat stereo pada masa tiba dan juga maklumat tahap tekanan. Perhatikan bahawa jarak 17 cm tiada kena-mengena dengan jarak telinga manusia. Isyarat yang dirakam pada amnya dimaksudkan untuk main semula melalui pembesar suara, bukan fon telinga.